b'\n_START_ARTICLE_\nStadion Republikanski Vazgen Sargisjan\n_START_SECTION_\nPovijest\n_START_PARAGRAPH_\nNakon izgradnje, stadion je dobio ime Dinamo, koje je nosio sve do progla\xc5\xa1enja neovisnosti Armenije, do 1991. Tada je ime promijenjeno u Stadion Hanrapetakan, \xc5\xa1to u prijevodu zna\xc4\x8di "Republikanski stadion". 1999. ponovno dolazi do promjene imena. Biv\xc5\xa1i armenski premijer, Vazgen Sargisjan, te je godine ubijen, te je njemu u spomen ovaj stadion nazvan Vazgen Sargisjan Hanrapetakan Stadion. To ime, ovaj stadion, nosi i danas, te mu je slu\xc5\xbebeno._NEWLINE_Kroz svoju povijest, stadion Hanrapetakan je 2 puta obnavljan: 1999. i 2008. Prvi poku\xc5\xa1aj obnove dogodio se 1995., ali je zbog nedostatka financijskih sredstava, ta obnova otkazana. 1999. po\xc4\x8dinje obnova stadiona, koja je stajala oko 3 milijuna ameri\xc4\x8dkih dolara. Obnovu je financijski pomogla, \xc4\x8dak i UEFA. Tada je stadion temeljito obnovljen. Druga obnova dogodila se 2008., kada je Pjunik postao armenski prvak, te je zbog potreba odigravanja europskih utakmica, stadion bilo nu\xc5\xbeno ponovno obnoviti. Tada je stadion moderniziran, i od tada ispunjava sve kriterije UEFA-e._NEWLINE_14. srpnja 2009. zagreba\xc4\x8dki NK Dinamo je gostovao na Hanrapetakan stadionu, utakmicom protiv Pjunika, u drugom pretkolu europske Lige prvaka. Susret je zavr\xc5\xa1io rezultatom 0-0.'